钦定古今图书集成/理学汇编/学行典/第077卷 > 管子 > 《形势解》
## 钦定古今图书集成/理学汇编/学行典/第077卷 > 管子 > 《形势解》

圣人之诺已也，先论其理义，计其可否。义则诺，不义
则已，可则诺，不可则已，故其诺未尝不信也。小人不
义，亦诺不可亦诺，言而必诺，故其诺未必信也。故曰：
“必诺之言，不足信也。”

“言而语道德忠信孝悌”者，此言无弃者。天公平而无
私，故美恶莫不覆；地公平而无私，故小大莫不载。《无
弃》之言，公平而无私，故贤不肖莫不用。故无弃之言
者，参伍于天地之无私也。故曰：“有无弃之言者，必参
之于天地矣。”